recursal/SuperWikiNEXT-32B huggingface dataset:
**Pedrosa**, baita **Pedrosa de Tobalina** ere deitua, Burgosko probintzian kokatutako herria da (Gaztela eta León erkidego autonomoan). Pedrosa, Merindadeak eskualdean, Villarcayoko alderdi judizialean eta Valle de Tobalina udalerriaren barnean dago.

Kokapena eta geografia
----------------------

Pedrosa Ebro ibaiaren ezkerreko ibaiadarrean, Jerea ibaiaren haranean dago. Herri hau Villarcayotik 32 kilometrora eta Burgostik 83 kilometrora dago.

Hainbat errepide gurutzatzen dira herrian, BU-550 errepidea Trespaderne eta Arabako Artziniega udalerria bitartean, eta BU-532 errepidea Valle de Tobalina udalerriko Barcina del Barcotik zehar.

Poza de la Sal eta Bilbo arteko autobusak geltokia dauka herrian.

Egoera administratiboa
----------------------

2007ko udal hauteskundeetan herriak hautagai bakarra aukeratzen du.

Demografia
----------

1950eko erroldan Pedrosak 105 biztanle zituen. 2004an biztanleria jaitsi eta 85 pertsona zeuden erroldatuta. 2007an etxebizitza berriak eraiki direla eta, 96ra igo da herritarren kopurua.

Historia
--------

Antzina, Friasko Dukeak alkatea izendatzen zuen.

Jaiak eta ospakizunak
---------------------

Irailaren 16an Santa Luziaren omenezko jaia ospatzen da. Jai honetara Tobalina, Losa eta Cuesta Urriako fededunak joaten dira.

Santa Luciari ofrendak egiten zaizkio ere bai, ikusmen gaixotasunak sendatzeko itxaropenaz.

Parrokia
--------

San Andres apostolua deituriko parrokia-eliza katolikoa dago. Eliza hau Medina de Pomarren dago. Honen menpe, ondorengo herriak daude:

|  |  |  |  |  |
| --- | --- | --- | --- | --- |
| * Cadiñanos
* Edeso
* Extramiana
* Hierro,
 | * Lechedo de Cuesta Urria
* La Orden
* Parayuelo
 | * La Prada
* Quintanilla Entrepeñas
* Quintanilla-Montecabezas
* Rufrancos
 | * Santa Coloma de Cuesta Urria
* Valujera
* Las Viadas.
 |  |

Ikus, gainera
-------------

* Valle de Tobalina

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q9057803
* **Lekuak**
* TGN: 7326989

 |

* Wd Datuak: Q9057803
**Pauline de Lézardière**, izen osoz **Marie-Charlotte-Pauline Robert de Lézardière**  (Verie gaztelua, Challans, 1754ko martxoaren 25a - Proustière gazteluan, Poiroux, 1835eko otsailaren 8a) frantziar historialaria izan zen.

Biografia
---------

Gaztetandik ikasi zuen Frantziako zuzenbidearen historia, eta horretaz idazten hasi zen, Luis XVI.aren agintaldiko Maupeou erreformaren ondoren. Malesherbesek bultzatu zuen bere lan nagusia idaztera, zortzi liburuki bete zituen "Frantziako Monarkiaren Lege Politikoen Teoria" da, eta 1791an liburu hori eta beste batzuk argitaratzen lagundu zion.

Liburu hauetan, Frankoen lehen dinastietatik bere garaiko Frantziara arteko historia baino gehiago idatzi zuen: Erdi Aro goiztiarrekin frankoen asanbladak erregetzarekin nola lotu ziren aztertzetik, sistema monarkiko konstituzional eta parlamentarioen teoria bateraino iritsi zen, Frantzian halako zerbait posible zitekeela demostratu nahian. Bere teoriak, ordea, Frantziako Iraultzaren zurrunbiloarekin batera egin ziren publiko, eta berehala ekintzek zaharkituta utzi zituzten.

Frantziar Iraultzako Izu Garaian bere familiako kide batzuekin emigratu zuen eta 1801era arte ez zen Vendée-ra itzuli.

Idazlan nagusiak
----------------

* « Théorie des loix politiques de la France : Église Gallicane », Nyon, 1791
* « Esprit des lois canoniques et politiques qui ont régi l'église gallicane dans les quatre premiers siècles de la monarchie... », Nyon, 1791
* « Théorie des loix politiques de la monarchie française », Nyon, 1792; 1844
* « Écrits inédits de Mlle de Lézardière, avec une introduction et des notes », 1927

Erreferentziak
--------------

1. ↑   Schama, Simon..  (1989). *Citizens : a chronicle of the French Revolution.*  Viking ISBN 0670810126. PMC 21036771. (Noiz kontsultatua: 2019-09-02).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q15967310
* **Identifikadoreak**
* WorldCat
* VIAF: 49571525
* ISNI: 0000 0000 5512 5397
* BNF: 133218677 (data)
* GND: 100510183
* LCCN: no2012135638
* SUDOC: 06704512X

 |

* Wd Datuak: Q15967310
Plastikozko botilak
**Plastikozko botila** esnekietan, edarietan edo etxeko garbitzaileetan likidoak komertzializatzeko erabiltzen den ontzia da. Beirarekiko dituen abantailak, batez ere, prezio baxuagoa eta formen moldakortasun handia dira. 1950eko hamarkadan hasi ziren garatzen.

Plastikoa moldekatu egiten da, botilak dagokion funtziorako behar den forma har dezan. Batzuek alboko heldulekuak dituzte, likidoa errazago isurtzeko. Beste batzuek ergonomia hobetzen dute, aurrealdean estutuz edo alboetako beherapenekin, erosotasunez heldu ahal izateko. Eraztun perimetralak edo zeharkakoak dituzten botilek hobeto eusten diote metatzeari. Estuek eta zabalerek hobetu egiten dute linealean duten ikuspena, azalera handiagoko facing-a baitute.

Haridun tapoia da plastikozko botilen itxierarik ohikoena. Haren diseinuak funtzionaltasunak areagotu ditzake, espraian barreiatzaile, likido-banatzaile, dosifikazio-neurri edo helduleku gisa jardunez, kasu honetan, adibidez, bidoi astunetarako.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1757946
* Commonscat Multimedia: Plastic bottles

---

* **Identifikadoreak**
* LCCN: sh85103124
* NDL: 01168028
* NKC: ph151477

 |

* Wd Datuak: Q1757946
* Commonscat Multimedia: Plastic bottles
**Pedro Jesús Bea Cirarruista**  (Matanzas, ?), Kuban jaiotako euskal jatorriko futbolaria izan zen, 1900. hamarkadan Donostiako futbol taldeetan jokatu zuena, Club Ciclistan eta Errealean. 1909an Espainiako Errege Kopa irabazi zuen. Errealeko aurreneko atezaina izan zen.

Biografia
---------

Ciclista FC taldeko futbolariak 1909ko Espainiako Kopa eskutan.
Pedro Bea *San Sebastián Foot-Ball Club* taldean hasi zen jokatzen. 1909an Club Ciclista SS taldearen izenean Errege Kopa irabazi zuen.

1909ko irailaren 7an beraz *Sociedad de Foot-Ball* de San Sebastián sortu zen zen eta bost hiletara Real Sociedad bihurtu zen. Aurreneko partida 1910ko martxoaren 26an jokatu zuen. Ondarretako futbol zelaian izan zen *London Nodmans* talde ingelesaren aurka eta 1-5 galdu zuen. Kirol talde gisa erregistro zibilean izena eman gabe zuenez *Vasconia Sporting Club* izenarekin jokatu zuen Errege Kopa. Finalera iritsi zen, baina Athletic 1-0 nagusitu zitzaion.

Kirol ibilbidea
---------------

### Taldeak

| Taldeak | Urteak |
| --- | --- |
| Euskal Herria San Sebastián Foot-Ball Club | 1908 |
| Euskal Herria Club Ciclista SS | 1909 |
| Euskal Herria Sociedad de Foot-Ball | 1909-1910 |
| Euskal Herria Vasconia Sporting Club | 1910 |

### Palmaresa

* Espainiako Errege Kopa (1): 1909

Erreferentziak
--------------

1. ↑   «Pedro Bea Cirraruista (Real Sociedad)» *atotxa.org* (Noiz kontsultatua: 2021-03-28).
2. ↑   **(Gaztelaniaz)** «Se cumplen 105 años del primer título de Copa donostiarra que conquistó el Club Ciclista» *El Diario Vasco* 2014-04-09 (Noiz kontsultatua: 2021-03-28).
3. ↑   «Athletic Club - Real Sociedad, cuarta final vasca de la historia de la Copa | rfef.es» *www.rfef.es* (Noiz kontsultatua: 2021-03-28).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q106243666

 |

* Wd Datuak: Q106243666
Paseoko bizikletaren pneumatikoa
**Bizikleta-pneumatikoa** edo **gurpil-azala** bizikleta, monoziklo, triziklo, kuatriziklo, edo bizikleta-atoi baten gurpilean egokitzen den pneumatikoa da. Gurpil-aulkietan eta esku-bizikletetan ere erabil daiteke, lasterketetarako bereziki. Bizikletaren pneumatikoak esekidura iturri garrantzitsuak dira, orekarako eta birarako beharrezkoak diren albo-indarrak sortzen dituzte, eta propultsiorako eta balaztatzeko behar diren luzetara-indarrak sortzen dituzte. Airearen erresistentziaren ondoren, errepide bateko energia-kontsumoaren bigarren iturria dira. Bizikleta pneumatiko desmuntagarriak segurtasun bizikletaren ospea eta nagusitasuna lagundu zuen.

Bizikleta pneumatiko modernoak hainbat irizpideren arabera sailka daitezke:

* hagunari lotzearen arabera: gurpil-azala edo tubularra,
* nola eta ea airea mantentzen duen: aire-ganberarekin, ganberarik gabe, edo solidoa,
* errodatze-banda motaren arabera,: laua, zimurtsua edo erabilera anitzekoa.

Historia
--------

Michelin pneumatikoen kartel zaharra
Bizikleten lehen "pneumatikoak" burdinazko bandak izan ziren, belozipedoen egurrezko gurpiletan. Horien atzetik gomazko pneumatiko trinkoak etorri ziren. ibilaldia leuntzeko ahaleginean, erdia hutsik zuten gomazko pneumatikoak ere garatzen saiatu ziren. Lehen pneumatiko praktikoa Belfasteko John Boyd Dunlop izeneko albaitari batek egin zuen, 1887an, bere semearen bizikletarako, bere semeak egoera txarrean zeuden errepideetan bidaiatzean zituen buruko minei aurrea hartzeko ahalegin batean (Dunlopeko patentea Robert William Thomson eskoziar herrikidea baino 43 urte lehenagoko patenteek baliogabetu zuten) — Dunlopi patente bat eman zioten "hobekuntza batengatik". Hala ere, 1889an bere manufaktura eskubideak Harvey du Cros jaunari saldu zizkion, honek Dunlop Pneumatic Tyre Co sortu zuelarik. Ltd. Dunlopek, berez, ez zuen inolako harremanik izan firma honekin.

1890ean, gomari oihal geruza gogor bat gehitzen hasi ziren, zuloak murrizteko. Korrikalariek azkar hartu zuten pneumatikoa, lortutako abiadura igoeragatik.

Azkenik, pneumatiko desmuntagarria 1891n sartu zuen Édouard Michelinek. Hagun desmuntagarriak pneumatikoak aldatzeko prozesua erraztu zuen. Kola beharrean, hagunaren ertzean doitzen zen erlaitz erauzgarri batekin, eta ordezkapenerako edo adabakiak jartzeko kendu zitezkeen aire ganbera bereizia.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q771452
* Commonscat Multimedia: Bicycle tires

---

* **Hiztegiak eta entziklopediak**
* Britannica: url

 |

* Wd Datuak: Q771452
* Commonscat Multimedia: Bicycle tires
**Porpol Antzerkia** (gaztelaniaz: *Porpol Teatro*) 1984 urtean Gasteizen sortutako antzerki taldea da.

Konpainia
---------

*DENOK Antzerki-produkzioaren Kooperatiba* historikoa desegin zenean sortu zuten hartan aritutako antzezle batzuek.

Ikuskizunak ekoizteaz eta banatzeaz gain, prestakuntzako eta kudeaketako lanak ere egiten ditu. Nabarmendu beharra dagu Vitoria-Gasteizko Arte Eszenikoen Tailerrean egiten duen lana. Lan horren arabera, Arabako Foru Aldundiaren Kultura Sailaren babesarekin eta Eusko Jaurlaritzaren Kultura Sailaren laguntzarekin, Vitoria-Gasteizen maila eta adin ezberdineko pertsonentzako prestakuntza-lanak eskaintzen ditu.

Proiektu bereziak
-----------------

Araiako Umore Antzerki Jaialdia antolatzen du urtero. 1994an sortu zen eta Araiako Antzerki Taldearekin batera egiten du lan. Kalean zein aretoetan izaten dira antzerkiak eta 2000 urtetik aurrera Arabako beste herri batzuetara ere zabaldu dituzte kale antzerkiak. 2007an esate baterako Araian egindajko 13 saioez gain beste 29 saio egin zituzten 13 herritan.

2001 urtetik aurrera Aguraingo Harresi Aretoaren programazioa ere antolatzen du.

Ikuskizunak
-----------

* *La pared* (1984)
* *Militosis* (1985)
* *Comibus* (1987-88-89)
* *Los elegidos* (1988)
* *Hoy Medea* (1989)
* *Quizás* (1990)
* *Esperando a Godot* (1994)
* *La princesa trotamundos* (1995)
* *Xolak badu lehoien berri* (1998)
* *Entremeses y Farsas* (2000)
* *Tres miradas* (2001)
* *Leire hasiberria* (2002)
* *Asteburu berezi samarra* (2003)
* *Ama bat niretzat* (2005)
* *Toda I.a Iruñeko Erregina* (2008)
* *Esperando a Bubisher*
* *Ojos tristes*
* *Odio a Sherezade*
* *Palabras al oído*

Ikus, gainera
-------------

* Euskal Herriko antzerki taldeen zerrenda

Kanpo estekak
-------------

* **(Gaztelaniaz)** Porpolen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q31187937

 |

* Wd Datuak: Q31187937
Alemaniar tropak ijitoak inguratzen, 1940an
**Erromani genozidioa** edo **erromani holokaustoa**, normalki **Porraimos**, **Pharrajimos** edo **Porajmos** deitua (erromanieraz NAF: [pʰoɽajˈmos]; "moztea", "apurtzea", "suntsitzea") edo **Samudaripen** ("masa erailketa") Bigarren Mundu Gerran zehar Alemania Naziak erromani edo ijitoak masiboki eta sistematikoki erailtzeko egindako plana izan zen.

Adolf Hitlerren agindupean Nurembergeko Legeen gehiagarri bat sortu zen 1935eko azaroaren 26an Ijiotoak "arrazan oinarritutako estatuaren etsai" izendatuz, Juduen kategoria bera. Hortik aurrera judutarren eta ijitoen patuak antzeko bideak jarraitu zituen Europan. Kalkulu ezberdinen arabera 220.000tik 500.000 erromani hil zituzten naziek eta euren kolaboratzaileek, garai hartan Europan izan zitezkeen milioi bat ijitoen %25etik gora beti ere. Ian Hancocken arabera erailketa masiboaren zenbakia askoz altuagoa zen eta 1,5 milioi ijito erail zituzten.

1982an Mendebaldeko Alemaniak formalki onartu zuen Erromanien aurkako genozidioa izan zela. 2011an Poloniako Gobernuak genozidioa onartu eta abuztuaren 2an berau oroitzeko egun izendatu zuen.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q117571
* Commonscat Multimedia: Porajmos

---

* **Identifikadoreak**
* BNF: 11954138t (data)
* LCCN: sh85148419
* SUDOC: 027518159

 |

* Wd Datuak: Q117571
* Commonscat Multimedia: Porajmos
*Artikulu hau apustuari buruzkoa da; beste esanahietarako, ikus «Porra (argipena)».*
**Porra** apustu mota bat da, gehienetan kirol emaitzekin lotua. Parte hartzaileek diru kopuru bera *porran* jarri eta gero, diru hori kirol emaitzak asmatu edo jokoa irabazi dutenen artean banatzen da. Apustuak futbolean partiduko azken emaitza izaten da. Txirrindularitzan konplexuagoak antolatzen dira: aukeratutako txirrindularien sailkapena zein den, porrako parte hartzaileek hainbat puntu kopuru jasotzen baitituzte.

Txirrindularitzak porrak Internet bitartez euskaraz antolatzen hasi zen Tropela Elkartea 2005ean: hasieran, *Tropela.net* izena zuen eta ondoren, *Tropela.eus*. Halaber, hastapenetan hizkuntza bakarra euskara bazen ere, gero beste batzuk gehitu ziren. *Tropela.eus* zerbitzuan lagunarteko porra-talde bakoitzari *tropeltxo* esaten zaio.

Kanpo estekak
-------------

* **(Gaztelaniaz)** Porraciclismo.es. 2009-06-25.
* **(Gaztelaniaz)** Txirridularitza porrarako arau batzuk. 2009-06-25.
* Tropela.eus

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3750449
* **Hiztegiak eta entziklopediak**
* Britannica: url

 |

* Wd Datuak: Q3750449
Atzean gaztelua eta Olinpo mendiaPlatamon herriko ikuspegia kaitik. Atzean gaztelua eta, hodeien artean, Olinpo mendia.
**Platamon** (greziera modernoan : Πλαταμώνας), edo **Platamónas**, Greziako herri txiki bat da, Olinpo mendiaren magalean kokatua, Pieria prefeturako kostaldean, Erdialdeko Mazedonian. Bi mila biztanle inguruko populazio egonkorra du.

Platamon helmuga turistiko garrantzitsua da eta bere erakargarritasun nagusiak hondartzak eta bertako bizantiar gaztelua dira.

Artemisaren Iturria izenez ezagutzen den Platamon eskualdean indusketa arkeologikoek gizakien kokalekuak azaleratu dituzte, K.a.tik bi milurtekoaren erdia baino lehenagokoak Brontze Arokoak, hala nola, bi eraikin handi, gangadunak, eta hilerri handi bat zeinen hilobi angeluzuzenetan hileta-eskaintzen material aberatsa daukaten.

Erreferentziak
--------------

1. ↑  **(Grezieraz)**Lau mila urteko eraikin eta hilobiak aurkituak Platamonasen inguruko albistea 2014-12-15ean, To Byma egunkariko web orrian [kontsulta data 2021-10-31]

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1051951
* Commonscat Multimedia: Platamon

---

 |

* Wd Datuak: Q1051951
* Commonscat Multimedia: Platamon
Dionisio Ridruejo.
Pedro Laín Entralgo.
**Poesia errotua** (gaztelaniaz: *Poesía arraigada*) Espainiako 1936-1939ko gerraondorengo lehen belaunaldiko idazle batzuek landutako poesia joera bat izan zen. Klasizismoan oinarritutako poesia zen. Frankismok poesia honen alde jokatu zuen zeren eta margotzen zuen errealitatea golpisteen garaipenaren adierazpena baitzen.

Idazleak
--------

Gerraondorengo poeta askok landu zuten poesia mota hau nahiz eta, zenbait kasutan, desegainua ezagutu zuten, esaterako Ridruejo, Panero eta Rosales, eta beste poesia estiloak garatu zituzten. Honea hemen poeta errotuen arteko ezagunenak:

* Dionisio Ridruejo
* Leopoldo Panero
* Luis Rosales; idazle honek gero muturreko esintentzialsimo jotako poesia egin zuen, esaterako *La casa encendida* (1949), egun oso balortatutako lana.
* Luis Felipe Vivanco
* Rafael Morales
* José García Nieto

Historia
--------

Poesia errotuaren definizioa Dámaso Alonso kritikoa sortu zuen, batez ere Damaso k berak defenditzen zuen Poesia deserrotuaren infrentzua moduan. Gerra Zibliaren ondoren Espainiako kultura bi aldetan zatitu zen: garaituak eta galtzaileak. Garaileek, hau da, Frankoren aldekoek, oreka bilatzen zuen horrelako poesia tradizionala eta baikorra bultzatu zuten. Idazle hauentzat munduak koerentzia handia erakusten du. 1940an *Escorial* aldizkaria sortu zen eta bertan idazle falangistek bat egin zuten: Dionisio Ridruejo, Luis Rosales, Leopoldo Panero, Luis Felipe Vivanco, Pedro Laín Entralgo saiakeragilea.

Hiru urte geroago, 1943an, José García Nieto idazleak *Garcilaso* sortu zuen, hau ere poesia errotuarena. García soldadu-poetaren irudia aldarrikatzen zuen. Poeta hauen artean batzuk "juventud creadora" (gazteria sortzailea) etiketa sortu zuten eta *Garcilaso*n argitaratzen zuten. Idazle hauei garcilasistak deitzen zieten. Idazle hauek errealitatearen alde negatiboak eta kritikoak baztertzen zituzten. Haientzat Garcilaso de la Vega poeta gerra ondorengo bakea eta oreka errepresentatzen zuen.

Ezaugarriak
-----------

* Ahapaldi klasikoen aldeko jarrera: sonetoak, hiruko nagusiak, …
* Gaiak ere oso klasikoak ziren: maitasuna, paisaia, edertasuna, e.a.
* Jaungoikoaren ikuspegi positiboa: gizakiaren alde dago eta munduan perfekzioa eta ordena ezartzen du.
* Errealitatetik urruntzen ziren; ez zegoen inongo gizartearekiko inongo konpromezua.
* Betiko baloreen aldeko laudorioa.
* Uneko errealitatearekin erosotasuna, konformismoa.

Poesia deserrotura
------------------

Mugimendu honekin oso kritikoak ziren idazleek Poesia deserrotua bultzatu zuten, bereziki Blas de Otero, Angela Figuera eta Dámaso Alonso. *Espadaña* zen haien aldizkaria.

Erreferentziak
--------------

1. ↑
2. ↑

Ikus, gainera
-------------

* 1936ko belaunaldia
* *Escorial* aldizkaria.
* Poesia deserrotua
* *Garcilaso*

Kanpo loturak
-------------

* **(Gaztelaniaz)**:Poesia errotuaren antologia.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6081417

 |

* Wd Datuak: Q6081417
**Nafarroako Unibertsitateko Campus Teknologikoa** Nafarroako Unibertsitatearen Campus Teknologikoa da, Donostian dagoena eta ingeniaritzarekin lotutako titulazio akademikoak eskaintzen dituena. Tecnun, Donostiako Goi Ingeniaritza Eskola eta CEIT, Ikasketa eta Ikerkuntza Teknikoen Zentroak, osatzen dute.

Klaseak elebidunak dira, gaztelaniaz eta ingelesez.

Campusak
--------

### Ibaetako campusa

Hiru eraikinez osatutako dago: irakaskuntza eta administrazio eraikina 1989an eraikia; laborategien eraikina 1967an eraikia eta erabilera anitzeko beste eraikin bat, 1996an eraikia. Gainera campusean CEITren (Gipuzkoako Ikasketa eta Ikerketa Teknikoen Zentroa) eraikinetako bat dago, eta Tecnunekin instalazio batzuk partekatzen ditu hala nola liburutegia.

Ibaetako campusak aparkalekua izateaz gain, txoko bat eta kafetegia ditu.

### Miramongo campusa

Miramongo Parke Industrialean dago, Mikeletegi Pasealekuan. 2006ko martxoaren 16ean ireki zuten Asturiasko Printzeek.

Bertan Mikroeletronika eta Telekomunikazioen ikerketa eta garapen teknologiko gauzatzen dira.
Campus honek ere CEITarekin partekatzen ditu isntalazioak.

Titulazioak
-----------

Graduak (2009tik aurrera)

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q11680483

 |

* Wd Datuak: Q11680483
Biologian, **populazioa** espezie bereko organismoen multzo bat da, eremu geografiko jakin batean kokatzen dena eta ugaltzeko ahalmena daukana. Sexudun populazio batek aukera handiak ditu gurutzamenduak gertatzeko populazioa osatzen duten organismoen artean; eremu egoki batean kokatuz gero, baliteke populazioaren barneko gurutzamendu gehiago gertatzea populazio artekoak baino.

Aipatutakoa gertatzeko populazioak partzialki edo erabat isolatua egon behar du, horrela, bertako kideek soilik euren artean gurutzatzeko aukera izan dezaten. Denboraren poderioz, populazioa osatzen duten organismoen genetikak antzekotasun ugari irabazi eta eraldaketa norabide berdina hartuko du. Antzekotasun hauek mutazioen bidez jazoko dira, izan ere, mutazio horiek, populazioa zenbat eta txikiagoa izan, orduan eta zabalkunde azkarragoa eta arrakastatsuagoa izango dute, beti ere onuragarriak badira organismoentzat. Mutazioak pilatuz joanda, baliteke populazioak aldaketa esanguratsuak jasatea eta horregatik, populazioen isolamendua espezie berriak sortzeko bide bat da, eboluzioaren teoriaren arabera.

Erreferentziak
--------------

1. ↑   «populazio - Harluxet Hiztegi Entziklopedikoa» *www1.euskadi.net* (Noiz kontsultatua: 2020-01-26).
2. ↑   **(Ingelesez)** «Population» *Biology-Online Dictionary | Biology-Online Dictionary* (Noiz kontsultatua: 2020-01-26).
3. ↑   **(Ingelesez)** «Population | Meaning of Population by Lexico» *Lexico Dictionaries | English* (Noiz kontsultatua: 2020-01-26).
4. ↑   Hartl, Daniel L..  (2007). *Principles of population genetics.*  (4th ed. argitaraldia) Sinauer Associates ISBN 978-0-87893-308-2. PMC 75087956. (Noiz kontsultatua: 2020-01-26).
5. ↑   «Bizitzaren sorrera. Eboluzioaren teoria - hiru» *www.hiru.eus* (Noiz kontsultatua: 2020-01-26).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2625603
* **Identifikadoreak**
* GND: 4128986-9
* LCCN: sh85102798
* NKC: ph124342
* **Hiztegiak eta entziklopediak**
* HDS: 007946
* Britannica: url

 |

* Wd Datuak: Q2625603
Pegginga marrazki batean
**Pegging** (ingelesezko *peg* hitzetik, "objektu zilindrikoa") uzki-sexu ekintza bat da, non emakumeak uzki-koitoa egiten dion gizonezko bati strap-on dildo batekin. Praktika honetan gizonaren genitalak kitzika daitezke aldi berean.

Hitza neologismo bat da, Dan Savageren "Savage Love" sexu-aholku zutabean sortua, ez zegoelako ingeleraz ekintza hau izendatzeko berezko izenik. Euskaraz ere ez dago ekintza hau izendatzeko hitz propiorik.

Pornografian
------------

Lehen pegging eszena film batean (izena sortu baino askoz lehenago egina) 1970ko *Myra Breckinridge* film ez pornografikoan agertzen zela uste da, Gore Vidalen izen bereko eleberrian oinarritua, nahiz eta ez den esplizitua. Lehenengo eszena esplizitoa *The Opening of Misty Beethoven* filme pornografikoan agertu zen.

Emakume-gizon strap-on pornografia XXI. mendearen hasieran hasi zen popularra bilakatzen, eta hainbat estudiok azpigenero gisa hartu zuten. *Strap It On*, *Babes Ballin Boys*, *Strap Attack*, *Strap-on Chicks* eta *Boss Bitches* dira filma horietako batzuk. San Franciscoko BDSM gaiak jorratzen dituen *Men In Pain* ekoiztetxeak ere egin ditu filmak.

Ikus, gainera
-------------

* Strap-on
* Uzki-sexu

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1412313
* Commonscat Multimedia: Pegging

---

 |

* Wd Datuak: Q1412313
* Commonscat Multimedia: Pegging
**Pegões akueduktua** (portugesez: '**Aqueduto dos Pegões'**), baita ere **Aqueduto do Convento de Cristo** 1614an amaitu zen Portugalgo eraikin historikoa da. Tomarreko Kristoren Ordenaren komentua urez ornitzeko eraiki zen. 1983tik Unescoren Gizateriaren ondare gisa sailkatuta dago.

Historia
--------

Eraikinaren lanak 1593an hasi ziren, Filipe Ia. Portugalgoaren garaietan, alegia. Erregearen arkitektoa zen Filippo Terzik lanak zuzendu zituen. Akueduktoa 1614an bukatu zen, Pedro Fernado de Torres-ekin. 1910ean Instituto de Gestão do Património Arquitetónico e Arqueológicok (IGESPAR) Monumentu Nazionala izendatu zuen. 1983tik Gizateriaren Ondarea da.

Ezaugarriak
-----------

Airean doan tarteak sei kilometro ditu. Lortzen duen garaiera handiena 30 metrokoa da. 58 erdi puntuko arku ditu, beste gainean ezarrita. Akueduktoaren bi muturretan bi uren dekantaziorako eraikinak ditu.

Iruditegia
----------

* Akueduktoren arkuak.Akueduktoren arkuak.
* Dekantazioaren eraikina.Dekantazioaren eraikina.
* Ubidearen ikuspegia.Ubidearen ikuspegia.
* Komentuan.Komentuan.

Erreferentziak
--------------

1. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2859241
* Commonscat Multimedia: Aqueduto do Convento de Cristo

---

* **Ondare historikoa**
* IGESPAR: 70445
* SIPA: 3364

 |

* Wd Datuak: Q2859241
* Commonscat Multimedia: Aqueduto do Convento de Cristo
**Poquoson city konderria** (ingelesez: *Poquoson city County*) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 12.150 biztanle zituen, Poquoson city kilometro koadroko azaleran.

Geografia
---------

Poquoson city konderriak 203,12 kilometro koadro ditu. Horietatik 163,45 ura dira. Beste 39,67 lurra dira. Biztanleria dentsitatea 59,82 da.

Demografia
----------

2010eko zentsoan bizi ziren 12.150 pertsonetatik 11.619 txuriak edo hispanoak dira. Horietatik *hispano edo latino* kategorian 221 dira. 78 beltzak edo afroamerikarrak. 34 amerikar natiboak ziren eta 3 Hawaii edo Pazifikoko irletako natiboak. 259 asiarrak ziren. *Bestelako arraza bat* kategorian 6 biztanle daude. Bukatzeko euren burua arraza bat baino gehiagotan 151 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q349995
* Commonscat Multimedia: Poquoson, Virginia

---

* **Identifikadoreak**
* WorldCat
* VIAF: 151279176
* **Lekuak**
* OSM: 3864705

 |

* Wd Datuak: Q349995
* Commonscat Multimedia: Poquoson, Virginia
**Peltojärvi** aintzira Finlandiako Enontekiö udalerrian dagoen aintzira bat da. Pöyrisjärvi eta Pulju eremu basatien artean dago, Peltovuoma herriaren ertzean. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, txirri antzeko hegaztiak (urre txirri arruntak esaterako), borrokalariak, kuliska pikartak, zingira-hontzak, mirotz zuriak, eskandinaviako lagopodo ospetsuak, ahatebeltzak, ahatebeltz hegalzuriak, murgilari handiak, zerra txikiak, hego mugimendu motzak egiten dituzten belatz txikiak eta arrano beltzak.

Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira .

Pasmajärvi ekialdean **Peltojärvi** aintziraren bizilagun nagusia da. Käkkälöjoki ibaitik datorren urak betetzen du aintzira; bestalde, ateratzeko orduan, ura Ounasjoki ibaiaren bidez, azkenik, Botniako Golkoraino doa.

Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da eta bertako hiru uharteek zuhaizti txiki dirudite lurzoru izoztuaren gainean.

Erreferentziak
--------------

1. ↑  Puljun erämaa-alue[*Betiko hautsitako esteka*]

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12265738

 |

* Wd Datuak: Q12265738


| Enontekiöko aintzira garrantzitsuenak |
| --- |
| Saana mendixkako ikuspegi urtsuakSaana mendixkako ikuspegi urtsuakMalla Erreserba Naturaleko Kilpisjärvi aintziraMalla Erreserba Naturaleko Kilpisjärvi aintziraAilakkajärvi • Guoskatjávri • Iso Salankijärvi • Iso Leveä • Kalaton • Kalatonjärvi • Kaura**Kelottijärvi** • Ketojärvi • **Kilpisjärvi** • Kivijarvi • Lijankijärvi • Marsujärvi • Marttajärvi • MelajärviMuotkajärvi • Näkkäläjärvi • **Ounasjärvi** • Palojärvi • Pasmajärvi • Peerajärvi • PeltojärviPeriläjärvi • Pitsusjärvi • **Pöyrisjärvi** • Riimmajávri • Salttijärvi • Seitavuopio • SomasjärviSotkajärvi • Termisjärvi • Tuolpajärvi • Tuorkottajärvi • Vuomajärvet • Vuontisjärvi • Ylimmäinen |
Peter Panen estatua Kensington Lorategietan, Londres
**Peter Pan** James Matthew Barrie idazleak sortutako pertsonaia da. Bere lehen agerpena **The little white bird** (*Txoritxo zuria*) (1902) eleberrian izan zen. Gero beste hiru agerpen egin zuen: **Peter Pan or the boy who would not grow up** (*Peter Pan edo hazi nahi ez zuen mutikoa*) (1904) antzezlanean eta **Peter Pan in Kensington Gardens** (*Peter Pan Kensington Lorategietan*) (1906) eta **Peter and Wendy** (*Peter eta Wendy*) (1911) eleberrietan.

Hazteari uko egiten duen umea da Peter Pan. Beraz, etengabeko abenturetan bizi da Sekula Betiko Lurraldean, beste ume batzuekin batera.

Pertsonaiaren sorrera
---------------------

James Matthew Barriek Peter Pan pertsonaia sortu zuen Sylvia Llewelyn Davies lagunaren seme-alabei kontatzen zizkien ipuinetan oinarrituta.

Izena bi aldetatik dator:

* Sylviaren semerik txikienaren (**Peter** Llewelyn Davies) izenetik.
* Basoetako jaiko greziarren (**Pan**) izenetik

Idatzi da **Peter Pan** iturburua idazlearen anaia nagusia izan zela. David Barrie 13 urterekin hil zen istripu batean eta bion ama lur jota geratu zen betiko.

Erreferentziak
--------------

1. ↑  EIMA: *Eskola-liburuetako onomastikaren, gertaera historikoen eta artelanen izenak. Zerrendak*

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q107190
* Commonscat Multimedia: Peter Pan (character)

---

* **Identifikadoreak**
* WorldCat
* VIAF: 94145541772196600392
* BNF: 119997851 (data)
* GND: 120436477
* LCCN: nb2016002053
* NLA: 57352802
* SUDOC: 028094557

 |

* Wd Datuak: Q107190
* Commonscat Multimedia: Peter Pan (character)
*Lebensraum*aren hasiera, non Alemaniako nazien poloniarrak kanporatu zituen Erdialdeko Poloniatik.1939 inguru.
**Populazio-transferentzia** edo **birkokatzea** eskualde batetik bestera pertsona talde handi baten joan-etorria da; sarritan, Estatuaren politikak edo nazioarteko agintaritza batek inposatua eta, gehienetan, etnia edo erlijioaren arabera. Hala ere, kasu batzuetan ere garapen ekonomikoaren ondorioa dira ere. Erbesteratzea antzeko prozesua da; baina, kasu honetan, indarrez aplikatzen zaie norbanakoei eta taldeei.

Askotan, kaltetutako biztanleria urruneko eskualde batera mugitzen da, non bere bizimodua oso egokia ez den, kalte handiak eraginez. Horrez gain, prozesuak ondasun higiezin guztiak eta –presaz egiten direnean– ondasun higigarrien kopuru handiak galtzea dakar.

Ezagutzen diren lehen populazio-transferentziak Antzinako Asiriakoak dira, K.a. XIII. mendean. Europako azken populazio-transferentzia garrantzitsuena, bestalde, 1999an gertatu zen, Kosovoko Gerran, non 800,000 albaniar etniko deportatuak izan ziren. Historiako populazio-transferentziarik handiena Bigarren Mundu Gerraren ostean gertatutako alemaniarren ihesa eta kanporatzea izan zen, non 12 milioi pertsona baino gehiagok parte hartu zuten. Bestalde, Europako populazio-transferentzia handienetako batzuk Joseph Stalinen Sobietar Batasunaren politika etnikoei egotzi zaizkie. Garapen ekonomikoak eragindako azken adibiderik ezagunena Txinako Hiru Arroiletako presa eraikitzearen ondoriozkoa da.

Erreferentziak
--------------

1. ↑    *Archived copy.* .

Ikus, gainera
-------------

* Deportazioa
* Garbiketa etnikoa
* Highland Clearances (Eskozia)
* Madagaskar Plana
* Indiaren zatiketa
* Migrazio politikoa
* Errefuxiatua

Kanpo-estekak
-------------

* Haslam, Emily. "Populazioa, kanporatzea eta transferentzia", *Max Planck Nazioarteko Zuzenbide Publikoaren Entziklopedia*
* NBEren txostena, biztanleriaren transferentzia eta truke historikoak (orriaren behealdean jarraitzen du)
* *Mugimendu-askatasuna - Giza eskubideak eta biztanleriaren transferentzia*, NBEren txostena biztanleria-transferentziaren egoera juridikoari buruz
* Paul Lovell Hooper, *Forced Population Transfers in Early Ottoman Imperial Strategy, A Comparative Approach*, 2003, Princetongo Unibertsitateko lizentziaturako goi-tesia.
* "Erdi Aroko juduen kanporaketak Frantziako lurraldeetatik", Jewish Gates
* conceptwizard.com "History in a Nutshell", Ekialde Hurbileko biztanleriaren transferentziaren estatistikak
* Lausana Itunaren Emigranteen Elkartea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q15589476
* **Identifikadoreak**
* LCCN: sh85104929
* NKC: ph135614
* AAT: 300055422
* **Hiztegiak eta entziklopediak**
* Britannica: url

 |

* Wd Datuak: Q15589476
**Peter Schønau Fog** (1971ko apirilaren 20a) Danimarkako zinema zuzendaria da. Fogen estreinako film luzea, *Kunsten at græde i kor* (ingelesez: *The Art of Crying* ), Erling Jepsenen izen bereko eleberrian oinarritua, 2007ko apirilaren 27an estreinatu zen eta kritikaren txalotza jaso zuen. Filmagatik, Nordic Council 2007ko film onenaren saria jaso zuen eta 2007an Danimarkako film onenaren Robert saria eta Danimarkako film onenaren 2008ko Bodil saria jaso zituen.

Fog Kopenhageko Unibertsitatean eta Pragako Zinema Eskolan ikasi zuen 1999an Danimarkako Zinema Eskola Nazionalean graduatu aurretik. Bere *Lille Mænsk* (ingelesez: *Little Man*) film laburra Ikasleen Oscar Sarietan atzerriko film onenaren zerrendara aurkeztu zen.

2010ean, Fogek lau urteko kontratua onartu zuen Danimarkako Zinema Institutuko aholkulari eta proiektu zuzendari gisa eta horrek zinema proiektu pertsonalak egitea eragotzi zion. 2015eko irailean jakinarazi zen Fogek Christian Jungersen-en *Du forsvinder* (ingelesez: *You disappear*) eleberrian oinarritutako gidoia idatzi zuela eta 2017ko otsailean estreinatuko zen filma zuzenduko zuela.

Erreferentziak
--------------

1. ↑   **(Danieraz)** Almbjerg, Sarah-Iben. «Det har sat mærker i mit sind, som vil følge mig resten af livet» *Berlingske Tidende*.
2. ↑   **(Danieraz)** Staarup, Andreas. *Peter Schønau Fog sadler om.* .
3. ↑   **(Danieraz)** Hansen, Esben Møller. *Peter Schønau Fog filmatiserer bestseller.* .

Kanpo estekak
-------------

* Peter Schønau Fog Danimarkako Zinema Institutuan

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12331721
* Commonscat Multimedia: Peter Schønau Fog

---

* **Identifikadoreak**
* WorldCat
* VIAF: 271619755
* GND: 140959599
* LCCN: no2019114958

 |

* Wd Datuak: Q12331721
* Commonscat Multimedia: Peter Schønau Fog
***Permalink*** edo esteka iraunkorra hipertestuetan ezartzen den esteka iraunkorra da URL helbide batera. Etorkizunean, urte askoan zehar, aldatu gabe egon nahi duen hiperesteka iraunkorra da, usteltzeko hain sentibera ez den esteka, etorkizunean apurtzeko arriskua gutxitzeko asmoarekin eraikia.

Permalink batek eskaintzen duen aukera webguneko orrialde nagusitik artxiboetara pasatzerakoan ere esteka berdina izaten jarraituko duela da, eta honenbestez beste blog eta webgune batzuetan esteka egitea errazten du. 

Permalink horiek sortzeko, sarritan, URLak laburtzea erabiltzen da sortzeko.

Permalink horiekin ez bada asmatzen estekak laster usteltzeko arrisku handia dago.

Terminoaren jatorria ingelesezko *permanent link* hitz konposatuan oinarritzen da. Eta ingelesez sortutako neologismoa, permalink, nazioarteko hitz bihurtu da.

Permalink batzuetan etengabeko identifikatzaile bat da; permalink hitza, batzuetan, etengabeko identifikatzaile sinonimo bezala erabiltzen da.

Erreferentziak
--------------

1. ↑    «Euskariana jarri da martxan, "Euskadiko Liburutegi Digitala"» *sustatu.eus* (Noiz kontsultatua: 2021-12-02).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1048975

 |

* Wd Datuak: Q1048975
Potasio permanganatoa.
**Permanganatoa** azido permanganikotik (HMnO4) eratorriak diren gatzetako bakoitza da. Ezagunena potasio permanganatoa da (KMnO4).

Permanganatoak ondo disolbatzen dira uretan, eta erraz kristaltzen dira. Perkloratoen antz handia dute. Kolore more bizia dute, eta kristalek beltzak dirudite. Oxidatzaile indartsuak dira, eta erraz erreduzitzen dira disoluzio azidoetan, gatz manganosoak eratuz; disoluzio neutroetan manganitoak edo manganeso dioxidoa eratu arte erreduzitzen dira, eta disoluzio alkalinoetan manganatoak eratu arte. Potasio permanganatoa desinfektatzaile gisa erabiltzen da, eta erredox erreakzioetan erreaktibo oxidatzaile gisa.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q56809357
* Commonscat Multimedia: Permanganates

---

 |

* Wd Datuak: Q56809357
* Commonscat Multimedia: Permanganates
***Poesiaren Venusa*** (espainieraz *La Venus de la poesía*) Julio Romero de Torres margolari andaluziarraren lana da. 1913an margotua. Erretratu alegoriko hau egile andaluziarraren ospetsuenetariko bat da. Obraren jabetza BBVA banketxearena da baina Bilboko Arte Ederren Museoan ikus daiteke. Tizianoren margolaritzan inspiratuta dago, zehatz-mehatz bere *Venus organista batekin* margolanean.

Antza, Tizianoren margolan honetan inspiratu zen Kordobako margolaria.

Azterketa
---------

Margolan honek Romero de Torresen estiloa oso garbi adieratzen du. Protagonismoa emakume biluzik batengan zentratuta dago beraren gainean argi gehiena erortzen baita. Haren ondoan poeta dago baina askoz presentzia ilunagoa da berea, bai jazten dituen arropengatik baita ere haren aurpegiagatik; poeta orri bat irakurtzen duen bitartean, emakumeak ikusleari begira dago, blondazko mantelina buruaren gainean altxatzen duen aldi berean. Emakumearen ondoan arrosa gorria ikus daiteke, edertasunaren eta pasioaren sinboloa.

Atzealdean, paisaia ikusten da, Zubiko Ate errenazentista agertzen da; atzean, Guadalquivir ibaia eta Kordobako hiria. Paisaia oso modu irrealean dago jasota, ametsetakoa izango balitz bezala.

Erretratua egiteko Romero de Torresek modelo desberdinak erabili zituen. Aurpegirako Raquel Meller kupletistarena erabili zuen. Poeta, bestetik, geroago Mellerren senarra izango zen, Enrique Gómez Carrillo idazle guatemalarra da.

Erreferentziak
--------------

1. ↑
2. ↑  F. García de la Torre, (2008). *Julio Romero de Torres, pintor (1874-1930)*. Madril: Arco/Libros. 264.or. ISBN 978-84-7635-719-4.

Kanpo estekak
-------------

* Margolanari buruzko komentarioa Museoaren webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q15714659

 |

* Wd Datuak: Q15714659
*Artikulu hau Idazleei buruzkoa da; beste esanahietarako, ikus «Poligrafo (argipena)».*
Denis Diderot Louis-Michel van Loo margolariaren lan batean, 1767.
**Poligrafo** (antzinako grezieratik (πολυγράφος) *polugraphos*, *poly*: asko; *graphos*: idazketa) oso gai desberdinetaz idazten duen egileari esaten zaio.

Literaturan
-----------

Literaturan poligrafo hitza batez ere Antzinate klasikoa idazle batzuekin erabiltzen da, esaterako Aristoteles eta Plutarko greziarren artean, eta Zizeron eta Plinio Zaharra erromatarren artean. Voltaire eta Diderot poligrafo modernoen adibideak dira. Euskal Herriaren kasuan, besteak beste, Miguel Unamuno Justo Garate eta Julio Caro Baroja aipatuak izan dira poligrafo moduan.

Idazle poligrafoak
------------------

Miguel Unamuno, askoren ustez poligrafoa. Margoa Ascensio Martiarenarena da.
Isaac Asimov egungo poligrafoaren adibidea da: oso gai desberdinak jorratu zituen haren idazlanetan.
Antzinatasunean
* Filostrato Lemnoskoa
* Duris Samoskoa
* Marco Terencio Varron
* Suetonio

Erdi Aroa
* Abu Nuwas
* Isidoro Sibiliakoa
* Al-Jahiz
* Mikel Psellos

Aro Modernoa
* Voltaire
* Denis Diderot
* Benito Jerónimo Feijoo
* Athanasius Kircher
* Saint-Réal

Aro Garaikidea
* Arthur Conan Doyle
* Maurice Garçon
* Gustave Le Rouge
* Simin Palay
* Ludwig Tieck
* Jacques Attali
* Marcelino Menéndez Pelayo
* Marco Aurelio Denegri
* Isaac Asimov

### Beste erabilerak

Batzutan, mespretxuz, ideia handirik gabe gauza askotaz idazten duenari esaten zaio baita ere.

Erreferentziak
--------------

1. ↑  Espainiako Akademiaren hiztegia
2. ↑  Encyclopédie Larousse del siglo XX, Paris, 1932
3. ↑
4. ↑
5. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2330979

 |

* Wd Datuak: Q2330979
A={*x*, *y*, *z*} multzoaren potentzia-multzoa osatzen duten elementuak, Hasse-diagrama gisa adierazita.
*A* multzo baten azpimultzo guztiek osatzen duten multzoari **potentzia-multzo** edo **A multzoaren parteen multzo** deritzo, eta {\displaystyle {\mathcal {P}}(A)}, *P*(*A*), ℘(*A*) edo 2*A* adierazten da. Adibidez, *A* = {x, y, z} izanik, bere azpimultzoak ∅, {x}, {y}, {z}, {x, y}, {x, z}, {y, z} eta {x, y, z} dira, eta potentzia-multzoa {\displaystyle {\mathcal {P}}(A)} = {{x, y, z}, {x, y}, {x, z}, {y, z}, {x}, {y}, {z}, ∅}.

Propietateak
------------

* Potentzia-multzoa gutxienez azpimultzo batez osatuta dago. Izan ere, multzo hutsa multzo guztien potentzia-multzoan dago. {\displaystyle \emptyset \in {\mathcal {P}}(A)\ \forall A}
* Multzo bat beti da bere potentzia-multzoaren elementu. {\displaystyle A\in {\mathcal {P}}(A)\ \forall A}

* Multzoa infinitua baldin bada, bai zenbakarria bai zenbakaitza, potentzia-multzoa infinitu zenbakaitza izango da.

* Zenbaki arrunten potentzia-multzoa bijekzio bidez zenbaki errealen multzoarekin lotu daiteke, esaterako.

### Kardinala

Jatorrizko multzoa hutsa ez bada, hurrengoa betetzen da: multzoaren parteen multzoko elementuen kopurua jatorrizko multzoaren berreketaren emaitza da, hots, S multzo finitu baten potentzia-multzoaren kardinala 2 ber S-ren de kardenala da. {\displaystyle |{\mathcal {P}}(S)|=2^{|S|}}

Potentzia-multzoaren kardinalaren erlazioa ondorioztatzeko modu bat koefiziente binomialen bidez da. S multzoak n elementu baditu, k elementu dituzten azpimultzoen kopurua, C (n, k) zenbaki konbinatorioaren berdina izango da. S multzoaren azpimultzo batek 0 elementu izan ditzake gutxienez, eta n gehienez, eta, beraz, 

{\displaystyle |{\mathcal {P}}(S)|={\binom {n}{0}}+{\binom {n}{1}}+...+{\binom {n}{k}}+...+{\binom {n}{n}}=2^{n}=2^{|S|}}

Potentzia-multzoaren kardinala multzoarena baino handiagoa da beti, Cantor-en Teorema esaten duen moduan. {\displaystyle |S|<|{\mathcal {P}}(S)|} Honen ondorioz, ez da existitzen aplikazio bijektibo bat multzo baten eta bere potentzia-multzoaren artean. Beraz, jatorrizko multzoa eta bere potentzia multzoa ez dira ekipotenteak.

Adibideak
---------

{\displaystyle {\mathcal {P}}(\emptyset )=\{\emptyset \}}

{\displaystyle {\mathcal {P}}(\{a\})=\{\emptyset ,\{a\}\}}

{\displaystyle {\mathcal {P}}(\{a,b\})=\{\emptyset ,\{a\},\{b\},\{a,b\}\}}

{\displaystyle {\mathcal {P}}(\{a,b,c\})=\{\emptyset ,\{a\},\{b\},\{c\},\{a,b\},\{a,c\},\{b,c\},\{a,b,c\}\}}

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q205170
* Commonscat Multimedia: Power set

---

* **Hiztegiak eta entziklopediak**
* Britannica: url

 |

* Wd Datuak: Q205170
* Commonscat Multimedia: Power set
**Prince Valiant** (euskaraz *Printze Ausarta*), jatorriz **Prince Valiant in the Days of King Arthur** (*Printze Ausarta Arturo Erregearen Egunetan*) izenburuaz argitaratua, 1937an King Features Syndicate agentziarako Harold Foster kanadiar komikilariak sortu eta marraztutako komiki bat izan zen. Astego, igandeko gehigarrian eta kolorezko orrialde batean argitaratu ohi zen. Berez, komikilan hau 1.800 plantxetan osatua dago, halere handituz doa. Fantagraphics Books argitaletxeak denera 50 komiki bildumetan bildu du.

Printze Ausartaren komikia Erdi Aroan girotua dago, bertan Arturo erregea eta Merlin aztia bezalako pertsonai mitologikoak nahiz benetazko pertsonai historikoak nahasten dira: bikingoak, piktoak, Atila eta hunoak, horietako asko historikoki aro ezberdinetan bizi izandakoak, baina komikiak denak batu eta Printze Ausartareen bizitzaroan girotzen ditu.

Marrazki bizidunak
------------------

* The Legend of Prince Valiant (1991)

Zinema
------

* Prince Valiant (1997ko filma)

Kanpo estekak
-------------

* Printze Ausartaren webgunea (eleanitza)

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q48209
* Commonscat Multimedia: Prince Valiant

---

* **Hiztegiak eta entziklopediak**
* Britannica: url

 |

* Wd Datuak: Q48209
* Commonscat Multimedia: Prince Valiant
**Partitura-editore bat**, **musika-notazioko softwarea** edo **musika-notazioko prozesadorea** partiturak sortzeko erabiltzen den softwarea da. Musika-editore bat notazio musikalerako da testu-prozesadore bat testu baterako dena; izan ere, biek ahalbidetzen dituzte zuzenketa azkarrak (egin eta desegin), edizio malgua, truke erraza (Internet bidez edo biltegiratze-baliabide trinkoen bidez) baita diseinu garbi eta uniformea ere. Gainera, editore gehienek notak interpretatzeko eta grabatzeko gaitasuna dutenez bereziki erabilgarriak dira konpositore hasiberrientzat edo musikaririk ez dagoenean; analogia bera erabiliz horrela programa informatikoa bihurtzen da bai testu-prozesadore, bai sortutako testuaren aurrebista erakusteko software.

Fitxategien formatuak
---------------------

**Partitura-editore** gehienek fitxategi-trukerako formatu batera edo bietara esportatu edo horietatik inporta dezakete:

* MIDI fitxategi estandarra.
* MusicXML

Partiturak lantzeko Mediawikik sortu duen hedapenak bi formatu horietako audio-fitxategiak interpretatu eta sor ditzake.

Gainera, partitura-editoreek aukera ematen dute pdf formatura, testu (ascii), irudi (png, svg) eta soinu formatuetara (ogg) esportatzeko, baita formatu horietatik inportatzeko ere.

Erreferentziak
--------------

1. ↑   **(Ingelesez)**  *MusicXML Software.*  MakeMusic, Inc 7 de julio de 2012.

Ikus, gainera
-------------

* Partitura
* Guido Arezzokoa, musika -notazio modernoaren asmatzailea
* LilyPond

Kanpo estekak
-------------

* **(Ingelesez)** Partituren 20 editore onenak.
* **(Ingelesez)** MusicXML ezaugarriak dituen musika-notazioko softwarea
* **(Ingelesez)** Musical notation codes –Musika-fitxategietarako formato ezezagunenen arteko konparazioa
* **(Ingelesez)** Comparison of 200 Music Fonts from Standard Notation Software
* **(Ingelesez)** List of typeset music formats, International Music Score Library Project

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q64601
* Commonscat Multimedia: Scorewriters

---

* **Identifikadoreak**
* NKC: ph136955

 |

* Wd Datuak: Q64601
* Commonscat Multimedia: Scorewriters

* Artikulu hau, osorik edo zatiren batean, {{{hizkuntza}}} Wikipediako «Scorewriter» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
Gparted: partizioak lantzeko editore ospetsu bat.
 **Partizio editore** bat biltegiratze sistemetako (disko gogor, USB memoriak edo biltegiratze beste sistema batzuetako) diskoaren partizioak ikusi, sortu, aldatu eta ezabatzeko tresna bat da.

Partizio bat biltegiratze sistema baten atal edo zati bat da. Gailu bat zenbait partiziotan segmentatzean posiblea da datu batzuk besteekiko isolatzea, eta aldi berean hainbat sistema eragile izatea.

Unitate bat hainbat partizioetan zatitu ahal da, edo hainbat unitatte partizio bakar batean elkartu. Partizio-editoreak partizio bat txikiagotzeko erabili ahal dira, edo hainbat partizio ezberdin bakar batean batzeko.

Ikus, gainera
-------------

* Diskoaren partizioa
* GParted
* KDE Partition Manager
* **(Ingelesez)** Partizioak egiteko softwarearen zerrenda

Kanpo estekak
-------------

* Parted Magic - Bootable OS on CD with an emphasis on partition editing.
* Gparted - GNOMEren partizio-editorea. Linux sistema eragilerako eskuragarri dagoena (LiveCD-n edota USB Memorietan ere.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3248226

 |

* Wd Datuak: Q3248226